<classify> WAZIRI Mkuu, Kassim Majaliwa amezitaka Asazi za Kiraia AZAKI kutumia fedha wanazopata kutoka kwa wafadhili, kuwekeza zaidi kwenye miradi mbalimbali ya maendeleo.Akizindua Wiki ya Azaki Jijini hapa jana, Waziri Mkuu Majaliwa alisema katika kuisaidia serikali kutoa huduma kwa jamii, zinatakiwa kutumia fedha wanazopata katika kuwekeza kwenye miradi ya maendeleo. Alisema utafiti uliofanywa na serikali katika Azaki 92, ulibaini kwamba kati ya Januari na Septemba mwaka huu Azaki zilipokea Sh bilioni 261.058.Alisema katika utafiti uliofanyika katika kipindi cha miaka miwili iliyopita tangu 201617, ulibaini kuwa Azaki 51 zilipokea Sh trilioni 2.5, na kwamba kama fedha hizo zingeekezwa kwenye miradi, zingeweza kuzalisha ajira nyingi zaidi.Alisema kama Azaki zitapunguza kiasi cha fedha hizo, wanazotumia katika mikutano, kongamano na warsha, wangeweza kuanzisha miradi mingi ya maendeleo, hivyo aliwaomba wenyeviti na watendaji wa Azaki, kuliona lilo na waanze kuwekeza zaidi katika miradi itakayondoa umasikini katika jamii.Alizitaka Azaki hizo kuwekeza katika mriadi na kufanya maboresho katika shughuli zake na kuhakikisha hasa wanawekeza vijijini, ambako kuna watu wengi. Kuhusu ombi la kulipwa ruzuku kwa Azaki hizo, Waziri Mkuu alisema serikali imesikia na italifianyia kazi jambo hilo, lakini kwanza watatakiwa kujiridhisha kuzijua Azaki zipi na zinafanya kazi gani katika kusaidia jamii.Alizitaka Azaki hizo, kuelewa kwamba mabadiliko ya Sheria ya Mashirika Yasiyo ya Kiserikali NGOs, haikulenga kuwaumiza, kuwabana na kuwanyanyasa, bali ililenga kuboresha utendaji, kujua nani wanafadhili na shughuli zinazofanyika ili kufanya kazi vizuri na pamoja na serikali. Alitoa mfano wa azaki katika wilaya ya Longido mkoa wa Arusha, ambako kulikuwa na azaki 39 ambazo zinafanya kazi, lakini fedha zinaweka nchi jirani, hivyo alizifuta tatu.Alisema maboresho ya sheria, yalilenga kufanya marekebisho na azaki zisiwe na wasiwasi serikali inajali mchango wake. Akizungumza Waziri wa Afya, Maendeleo ya Jamii, Jinsia, Wazee na Watoto, Ummy Mwalimu alisema wizara hiyo imeunda idara inayoshughulikia usajili wa NGOs ambapo hadi sasa zimesajili 617 ambalo ni ongezeko la asilimia 60 kuliko usajili wa mwaka juzi wa NGos 385.Katika usajili huo wa NGOs, 617, 44 ni za kimataifa, 551 za ni kitaifa, saba ni za mikoa na 15 za wilaya ambapo katika nchi nzima hadi Oktoba 30 mwaka huu kuna asasi za kiraia 10,318, alisema.Akizungumza, Rais wa Foundation for Civil Society, Dk Stigma Tenga alisema azaki ina malengo mazuri ya kusadia serikali katika kutoa huduma kwa jamii. Kwamba ndani ya miaka 17 zimefanya kazi kwa ushirikiano na bunge, serikali na wabia wa maendeleo.Aliomba serikali isaidie Azaki kwa kutoa fedha za ruzuku kutokana na ukweli kwamba zinafanya kazi kubwa katika sekta mbalimbali za afya, elimu, kilimo, mifugo, ustawi wa jamii, wanawake na watoto na hasa wananchi wanyonge.  <topic>: KITAIFA 